**PREDMET: Ronilačka akcija "Čišćenje Luke Rijeka"**

**- poziv, dostavlja se.-**

Poštovani,

Hrvatska udruga za promicanje vrijednosti i tehnika civilne zaštite "eRIpio" sa svojom ronilačkom sekcijom, čest je gost brojnim eko akcijama diljem Republike Hrvatske, no nikada nije bila domaćin jedne takve akcije.

Nadnevka 31. svibnja 2017. godine, Udruga će proslaviti mali jubilej tj. petogodišnjicu uspješnog rada. Želja nam je da tim povodom napravimo prigodnu manifestaciju kojom ćemo doprinijeti kvaliteti života na području našeg životnog prostora.

Temeljem narečenog, a u koordinaciji sa Uredom Primorsko-goranske Županije koji će biti sponzor i medijski pokrovitelj cjelokupne manifestacije, te uz sukladnost Lučke uprave, nadnevka 27. svibnja 2017. godine, u periodu od 10,00 do 14,00 sati organizirati ćemo ronilačku akciju čišćenja Luke Rijeka, na koju Vas ovim putem pozivamo.

Za ronioce koji dolaze izvan područja Riječke regije organizirati ćemo prenoćište u šatorskom kampu na području Velog vrha, uz prigodni popodnevni program (spuštanje užetom niz stijenu, obilazak podzemnih utvrda).

Ukoliko ste zainteresirani za sudjelovanje, molimo Vas da izvršiti poimeničnu prijavu sudionika putem e-maila na: <eripio.rijeka@gmail.com>. Ukoliko je potrebno prenoćište, molimo Vas da isto naznačite u prijavi.

Rok za prijavu je 22. svibnja 2017. godine.

Unaprijed se zahvaljujemo na suradnji!

Za sve dodatne informacije stojimo Vam na raspolaganju na telefon broj 091/112-1057.

*Prilog:*

*- informacije o Udruzi*

S poštovanjem,

PREDSJENIK UDRUGE

Siniša Badovinac

U Rijeci, 15. svibnja 2017. godine